alexandrainst/scandi-wiki huggingface dataset:
Molotov-Ribbentrop-pakta

Molotov–Ribbentrop-pakta, også kalla Hitler-Stalin-pakta, var ei ikkje-angrepspakt mellom Nazi-Tyskland og Sovjetunionen. Den blei underteikna i Moskva den 23. august 1939, vel ei veke før den andre verdskrigen braut ut. Namnet på pakta viser til dei sovjetiske og tyske utanriksministrane, Vjatsjeslav Mikhajlovitsj Molotov og Joachim von Ribbentrop, som underteikna avtalen.

Pakta omfatta ein hemmeleg tilleggsprotokoll, der partane delte Sentral- og Aust-Europa i innflytelsessfærar. Blant anna blei det avtalt at Estland og Latvia skulle gå til Sovjetunionen, medan Litauen skulle gå til Tyskland. Det dåverande Polen blei delt mellom landa; Tyskland fekk dei vestlege områda, som i hovudtrekk hadde vore tyske eller austerrikske før den første verdskrigen, og Sovjetunionen fekk områda aust for Curzon-lina som hadde vore russiske før krigen. 

Pakta gjorde landa til eit slags allierte, og dei gjennomførte i byrjinga av september 1939 eit felles angrep på Polen. Polen fall raskt, og det blei gjennomført paradar frå begge land i grensebyane. Nazi-Tyskland sitt angrep på Sovjetunionen den 22. juni 1941, Operasjon Barbarossa, gjorde slutt på pakta. Sovjetunionen allierte seg deretter med Storbritannia, som allereie var i krig med Nazi-Tyskland.

Den sovjetiske okkupasjonen av dei baltiske landa 
Midt i juni 1940, medan den internasjonale merksemda var retta mot den tyske invasjonen av Frankrike, angreip sovjetiske NKVD-tropper grensestasjonar i Estland, Latvia og Litauen. Styresmaktene i landa vart likvidert, og erstatta med sovjetiske kadrar. Om lag 34.250 latviarar, 75.000 litauarar og nesten 60.000 estarar vart drepne eller deporterte. Det vart halde val, der det for det meste vart stilt kandidatar som var pro-sovjetiske. Dette gav nasjonalforsamlingar som bad om at landa vart tatt opp i Sovjetunionen, noko som naturlegvis vart innvilga. Sovjetunionen okkuperte heile Litauen, også område området Scheschupe, som skulle gå til Tyskland.

At Sovjetunionen hadde inngått ein slik avtale med Tyskland allereie før krigen begynte, blei ikkje innrømt av dei sovjetiske styresmaktene før i 1989. Då laga 2 millionar estarar, latviarar og litauarar ei over 600 km ubroten menneskelenke på 50-årsmarkeringa, kalla Den baltiske vegen, i protest mot den russiske okkupasjonen av dei tre landa. I 2004, på 15-årsdagen for denne menneskelenka, uttalte Litauen sin parlamentsleiar, Arturas Paulauskas, at dette var generalprøva for dei baltiske landa si frigjering frå Sovjetunionen. Av dei tre landa erklærte Litauen seg uavhengig først, litt over seks månader seinare.

 Denne artikkelen bygger på «Molotov-Ribbentrop-pakta» frå , den 21. april 2009. 
 

Andre verdskrigen
Internasjonale avtalar
Sovjetunionen under andre verdskrigen
Tysk historie
Hendingar i 1939
Škrlatica

Škrlatica er eit fjell i Dei juliske Alpane i Slovenia. Med ei høgd på 2740 meter over havet er fjellet det nest høgaste i landet etter Triglav, og det tredje høgaste i Dei juliske Alpane (etter Triglav og Montaž). Fjellet er kalla opp etter dei tilsynelatande fjellveggane ein kan sjå om morgon- og kveldssola.

Sjå òg 
 Fjell i Slovenia

Kjelder 

Denne artikkelen bygger på «en:Škrlatica» frå ,  den 22. april 2009. 
 oppgav desse kjeldene:

Bakgrunnsstoff 
 Škrlatica på hribi.net

Fjell i Slovenia
Fjell i Alpane
Skuta i Slovenia

Skuta er det tredje høgaste fjellet i Kamnik-Alpane i Slovenia med ei høgd på 2532 meter over havet. Fjellet er mest kjend for isbreen, som er den austlegaste i Dei sørlege kalksteinsalpane.

Bakgrunnsstoff 
 Skuta på Hribi.net
 Skuta på SummitPost.org
 Panoramabilete frå Skuta

Fjell i Slovenia
Snežnik

Snežnik er den høgaste fjelltoppen i Dei dinariske Alpane i Slovenia med ei høgd på 1796 meter over havet. Fjellet er eit karstisk kalksteinsplatå som dekkjer eit område på om lag 85 km². Det er ei fjellhytte like nedanfor toppen mot grensa til Kroatia.

Kjelder 

Denne artikkelen bygger på «Snežnik» frå ,  den 22. april 2009. 
 oppgav desse kjeldene:

Bakgrunnsstoff 
 Snežnik på Geopedia 

Fjell i Slovenia
Španov vrh

Španov vrh er eit fjell vest i Karavankane oppfor landsbyen Planina pod Golico i Slovenia med ei høgd på 1361 meter over havet. Det er ein populær turistdestinasjon i april og mai på grunn av dei store engene med narsissar som blømer her då. Fjellet har lett tilkomst til toppen med panoramautsyn til Dei juliske Alpane, Golica og dei omliggande fjelltoppane i Karavankane. 

Španov vrh er ein populær skistad om vinteren med skiheisar som tar ein heilt til toppen frå Planina pod Golico. Det er berre ei skiløype ned frå fjellet.

Kjelder
Denne artikkelen bygger på «Španov vrh» frå ,  den 22. april 2009.  

Fjell i Slovenia
Špik

Špik er eit fjell i Dei juliske Alpane i Slovenia. Fjelltoppen ligg 2472 meter over havet og er kalla opp etter den spisse toppen.

Sjå òg 
 Fjell i Slovenia

Kjelder 

 Denne artikkelen bygger på «Špik» frå , den 22. april 2009. 
  oppgav desse kjeldene:

Bakgrunnsstoff 
 Špik på hribi.net

Spik
Spik
Stol i Slovenia

Stol eller Veliki Stol (slovensk for 'stol' eller 'store stol') eller Hochstuhl (tysk for 'høge stol'), er det høgaste fjellet i Karavankane med ei høgd på 2236 meter over havet. Det ligg på grensa mellom Slovenia og Austerrike. 

Det er fleire ruter til toppen av fjellet frå både den austerrikske og den slovenske sida, og fjellhytta Prešernova Koča ligg like nedanfor den andre toppen Mali Stol (slovensk for 'vesle stol') på 2198 moh. Hytta vart opphavleg bygd i 1909, men brende ned i 1942 under den andre verdskrigen, då partisanar sette fyr på ho for å hindre nazistane i å nytte ho. Ho vart bygd opp att i 1966 go er open frå midten av juni til midten av september.

Kjelder 
Denne artikkelen bygger på «Stol (mountain)» frå ,  den 22. april 2009. 
 oppgav desse kjeldene:

Bakgrunnsstoff 
 Stol på Hribi.net

Fjell i Slovenia
Fjell i Austerrike
Fjell i Alpane
Internasjonale fjell i Europa
Sveta Gera

Sveta Gera (kroatisk) eller Trdinov vrh (slovensk) eller (tysk Sichelberg eller St. Geraberg eller Gorianc) er eit fjell på 1181 meter over havet langs grensa mellom Slovenia og Kroatia. Fjellet er det høgaste i Žumberak/Gorjanci-fjella.

Fjelltoppen vart opphavleg kalla Sveta Gera på kroatisk og Sveta Jera på slovensk etter 1400-talskyrkja St. Gjertrud som låg nokre hundre meter frå toppen. I 1923 føreslo leiaren i Novo Mesto fjellklatrarklubb, Ferdinand Seidl, å kalla fjellet opp etter Janez Trdina. 15. august 1923 vart fjelltoppen omdøypt i ein seremoni.

Fjelltoppen, som både Slovenia og Kroatia gjer krav på, og som står i den kroatiske matrikkelen, ligg ei brakke som høyrte til den jugoslaviske folkearmeen, og som i dag vert nytta av det slovenske forsvaret. Kontroll over militæranlegget er òg omstridd mellom dei to statane. 

I mars 1999 karakteriserte Milan Kučan, dåverande president i Slovenia, bruken av anlegget som militær utpost av som kontroversiell og i det minste usivilisert. I 2004 hevda han for kroatisk TV at det ville vore bedte å opne ei fjellhytte her i staden.

Bakgrunnsstoff

Kjelder 
 Denne artikkelen bygger på «Sveta Gera» frå , den 22. april 2009. 
 oppgav desse kjeldene:

Fjell i Kroatia
Fjell i Slovenia
Omstridde område i Kroatia
Omstridde område i Slovenia
Den kroatisk-slovenske grensa
Internasjonale fjell i Europa
Triglav

Triglav er det høgaste fjellet i Slovenia (og tidlegare i heile Jugoslavia) og Dei juliske Alpane. Namnet, som tyder 'med tre hovud', kan vere kalla opp etter forma på fjellet sett frå Bohinjdalen, men kan òg vere kalla opp etter den slvaiske guden Triglav, sjølv om denne hypotesen er omstridd. 

Fjellet er eit viktig slovensk nasjonalsymbol. Fjellet er eit sentralt element på det slovenske riksvåpenet og det slovenske flagget. Eit fotorealistisk relieff av fjellet finst på den nasjonale sida av den slovenske eurocent-mynten. 

Den første kjende stiginga av Triglav vart gjort 26. august 1778 av Luka Korošec, Matija Kos, Štefan Rožič og Lovrenc Willomitzer, etter initiativ frå baron Sigismund Zois. Høgda vart først målt i 1808 av Valentin Stanič.

På toppen av fjellet står ein liten metallstruktur, Aljažtårnet (slovensk Aljažev stolp), eit symbol på slovensk herredøme over området og i seg sjølv eit nasjonalsymbol. Tårnet er kalla opp etter presten, fjellklatraren og patrioten Jakob Aljaž, som rundt 1900 kjøpte toppen og ein lokalstasjon for fem austerriksk-ungarsk florinar.

Sidan 1961 har fjellet vore sentrum i Triglav nasjonalpark, den einaste nasjonalparken i Slovenia.

Det slovenske flagget vart heist på toppen av Triglav den 26. juni 1991, kvelden då Slovenia erklærte sjølvstende frå Jugoslavia. 

Triglavområdet er òg ofte omtalt i slovensk folkeeventyr om ein jeger som leitar etter ein skatt som den forheksa bukken Zlatorog vaktar over.

Sjå òg 
 Triglavvassdalen

Bakgrunnsstoff 

 Triglav på Hribi.net
 Triglav på SummitPost
 Datagenererte panoramabilete frå toppen Nord sør indeks

Fjell i Slovenia
Fjell i Alpane
Slovenske nasjonalsymbol
Trupejevo Poldne

Trupejevo Poldne (tysk Techantinger Mittagskogel) er eit fjell vest i Karavankane på grensa mellom Slovenia og Austerrike. Frå den slovenske sida har det tilkomst frå busetnaden Gozd Martuljek via Srednji vrh. Frå den austerrikske sida går det veg frå landsbyen Tetchanting, sør for Villach, som har gjeve fjellet det tyske namnet, til ei seter. Det slovenske namnet kjem frå garden Trupej (tysk Truppe) nord for fjelltoppen, på den austerrikske sida. Fjellet vert mykje nytta av fotturistar og det er mogeleg å stå på ski her om vinteren og våren. 

Om sommaren er det flott utsyn over den Øvre Savadalen mot Špik i Dei juliske Alpane på den slovenske sida, og inn i Kärnten på den austerrikske sida. Nabofjella i Karavankane er Maloško Poldne/Mallestiger Mittagskogel (1828 moh) og Kepa/Mittagskogel (2143 moh) i aust og Mojstrovica (1816 moh) og Visoki Kurji vrh (1828 moh) i søraust.

Kjelder 

Denne artikkelen bygger på «Trupejevo Poldne» frå ,  den 22. april 2009. 
 oppgav desse kjeldene:

Bakgrunnsstoff 
 Trupejevo Poldne på Geopedia
 Information about Trupejevo Poldne med kart og ruter på Hribi.net

Fjell i Slovenia
Visoki Kurji vrh

Visoki Kurji vrh eller berre Visoki vrh er eit fjell vest i Karavankane i Slovenia med ei høgd på 1828 meter over havet.

Kjelder 

Denne artikkelen bygger på «Visoki Kurji vrh» frå ,  den 22. april 2009. 
 oppgav desse kjeldene:

Bakgrunnsstoff 
 Visoki Kurji vrh på Geopedia 

Fjell i Slovenia
Fjell i Alpane
Gorenjska

Gorenjska (tysk Oberkrain) er ein tradisjonell region i Slovenia. Han er ein del av det historiske habsburgske kronlandet Krain.  Det tradisjonelle senteret i regionen er Ljubljana, og andre byar er Kranj, Jesenice, Tržič, Škofja Loka, Kamnik og Domžale.

Kjelder
Denne artikkelen bygger på «Upper Carniola» frå ,  den 22. april 2009.  
 

Tradisjonelle regionar i Slovenia

ca:Alta Carniola
es:Alta Carniola
fr:Haute-Carniole
gl:Alta Carniola
id:Carniola Hulu
ja:ゴレンスカ地方
pl:Górna Kraina
pt:Gorenjska
uk:Верхня Крайна
Štajerska

Štajerska tysk Untersteiermark, latin Styria) er ein historisk region nordaust i Slovenia, som utgjer den sørlege tredjedelen av det tidlegare hertugdømet Steiermark. 

Hertugdømet Steiermark eksisterte som ein politisk eining frå 1100-talet til 1918, då han vart delt inn i tra tradisjonelle regionar. Den nordlege delen av det tidlegare hertugdømet utgjer i dag Steiermark i Austerrike, medan den sørlegaste tredjedelen hovudsakleg hadde slovensktalande innbyggjarar, og vert òg kalla Nedre Steiermark. 

Štajerska har ikkje i dag noko offisiell status som administrativ eining i Slovenia, men namnet vert ofte nytta i uformelle samanhengar. I 2005 vart Slovenia delt inn i tolv statistiske regionar, og det meste av Štajerska er i dag delt inn i regionane Podravje (Podravska regija) og Savinjsko (Savinjska regija). 

Det kulturelle og økonomiske senteret i Štajerska har alltid vore byen Maribor (tysk Marburg an der Drau). Andre store byar i regionen er Celje (tysk Cilli), Ptuj (tysk Pettau), Velenje (tysk Wöllan), Sevnica (tysk Lichtenwald), Brežice (tysk Rann) og Slovenj Gradec (tysk Windisch-Graz)

Kjelder 
 Denne artikkelen bygger på «Lower Styria» frå , den 22. april 2009.

Bakgrunnsstoff 

Stajerska
Steiermark
Prekmurje

Prekmurje (ungarsk Muravidék, prekmurisk Prekmürsko) er den austlegaste regionen i Slovenia. Han grensar til Ungarn i nordaust, Austerrike i nordvest, Kroatia i sør og den slovenske regionen Štajerska i sørvest. I tusen år var regionen ein del av Kongedømet Ungarn, i motsetnad til resten av Slovenia. Området har derfor sine særeigne språklege, kulturelle og religiøse trekk som ein ikkje finn i den andre områda av Slovenia. 

Regionen er kalla opp etter elva Mura, som skil regionen frå resten av landet. Regionen er delt inn tre geografiske område. Det åslendete landskapet nord for Murska Sobota, kalla Goričko; det austlege slettelandet rundt Mura, kalla Ravansko, og det vestlege låglandet rundt Lendava, kalla Dolinsko.

Senteret i regionen er byen Murska Sobota. Den einaste andre større byen er Lendava. Andre stader er Dobrovnik, Turnišče, Beltinci og Črenšovci.

Bakgrunnsstoff 
 Bilete av vassmølle i Mura 
 Bilete frå Prekmurje

Kjelder 
 Denne artikkelen bygger på «Prekmurje» frå , den 22. april 2009. 
 oppgav desse kjeldene:

Tradisjonelle regionar i Slovenia
Primorska

Primorska (italiensk Litorale; tysk Küstenland) er ein historisk region i Slovenia. Namnet kjem frå det historiske habsburgske kronlandet Küstenland, som Primorska var ein del av. 

Regionen består av to tradisjonelle provinsar, Goriška og Slovensk Istria. Under Austerrike-Ungarn vart regionen kalla Küstenland og var delt inn i Istria, den frie keisarbyen Trieste og det sjølvstyrte kronlandet Gorizia og Gradisca.

I 1918 vart heile området okkupert av den italienske hæren, og i 1920 vart det annektert av Italia, som kalla det Venezia Giulia. Etter den andre verdskrigen vart området delt mellom Jugoslavia, som fekk mesteparten, og Italia, som fekk halde byane Trieste og Gorizia. Som følgje av dette utvikla det seg nye byar langs den slovenske grensa. I dag er dei største byane her Koper og Nova Gorica - Šempeter.

Etter Ljubljana, er Primorska den mest utvikla og velståande delen av Slovenia.

Kjelder 
 Denne artikkelen bygger på «Slovenian Littoral» frå , den 22. april 2009. 
 

Tradisjonelle regionar i Slovenia
Austerriksk historie
Innsjøar i Slovenia

Dette er ei liste over innsjøar i Slovenia. I Slovenia er det 321 vatn som er klassifisert som innsjøar. Dette inkluderer periodevise innsjøar og kunstige vassreservoar. Dei fleste innsjøane i landet er danna av isbrear og mange eksisterer berre i periodar på grunn av dei mange karstflatene i landet. Dei største innsjøane er Bledsjøen (147 ha) og Bohinjsjøen (318 ha) og den største periodevise innsjøen er Cerknica (2500 ha når han er heilt full).

Jezero er det slovenske ordet for innsjø.

B 
 Blaguško 
 Bledsjøen (Blejsko jezero)
 Bohinjsjøen (Bohinjsko jezero)
 Bukovniško

C/Č 
 Cerknicasjøen (Cerkniško jezero)
 Črno jezero

D 
 Divje
 Družmirsko
 Dvojno jezero

G 
 Gradiščesjøen (Gradiško jezero)

K 
 Komarniško 
 Kredasjøen
 Krnsko

L 
 Ledavsko 
 Lovrenškasjøane i Pohorje (Lovrenška jezera)

M 
 Mariborsko

P 
 Petelinjsko
 Planšarsko (Planšarsko jezero)
 Ptuj

R 
 Ribniško

Š 
 Šaleška 
 Šmartinsko

V 
 Vogrsko

Z 
 Zbiljsko 
 Žovneksjøen (Žovneško jezero)

Litteratur 

 Firbas P. (2001). Vsa slovenska jezera: Leksikon slovenskih stoječih voda. Ljubljana: DZS. s. 368 ISBN 86-341-2332-4 (slovensk)
Bledvatnet

Bled (slovensk Blejsko jezero; tysk Veldeser See) er ein innsjø i Dei juliske Alpane nordvest i Slovenia. Byen Bled ligg ved innsjøen. Området er eit populært turistområde. 

Innsjøen er 2,1 km lang og nesten 1,4 km brei med ei største djupne på 30,6 meter. Han ligg i eit naturskjønt område omgjeve av skogar og fjell. Ei mellomalderborg står på nordsida av innsjøen. Midt i innsjøen ligg Bledøya, den einaste naturlege øya i Slovenia. Øya har fleire bygningar, mellom anna ei Pilegrimskyrje (slovensk Cerkev Marijinega vnebovzetja) frå 1400-talet, det det ofte vert halde bryllaup. Kyrkja har eit 52 meter høgt spir.

Innsjøen er òg kjend for roing, sidan det ofte er gode tilhøve for sporten her. Det har vorte halde verdsmeisterskap i roing her i 1966, 1979 og 1989, og skal igjen vere vertskap i 2011. 

Innsjøen ligg 55 km frå hovudstaden Ljubljana.

Galleri

Kjelder 
 Denne artikkelen bygger på «Lake Bled» frå , den 22. april 2009. 
  oppgav desse kjeldene: 
 The Columbia Gazetteer of the World, ed. Saul B. Cohen. Columbia University Press, New York. 1998
 Fodor's Eastern og Central Europe, 19th edition. ed. Bonnie Bills. Fodors, New York. 2001

Bakgrunnsstoff 
 Bledøya (slovensk)
 Bilete av Bled 

Innsjøar i Slovenia
Cerknicasjøen

Cerknica (slovensk Cerkniško jezero, tysk Zirknitzer See) er ein perioedvis innsjø nær Cerknica i Notranjska i Slovenia. Når han er fullt opp er han den største innsjøen i landet. Han ligg sør i Cerknica polje. Overflata kan verte opp til 38 km² stor og vassflata varierer mellom 546 og 551 meter over havet.

Cerknica er viktig for dyrelivet i området, særleg som hekkestad for fleire fugleartar.

Strabon nemner i Geografia (7.5) ei myr kalla Lougeon, som er identifisert som Cerknica.

Kjelder 

 Oštir's farm - plan your active holidays  
Denne artikkelen bygger på «Lake Cerknica» frå ,  den 22. april 2009. 
 oppgav desse kjeldene:

Cerknica
Cerknica
Notranjska

Notranjska (tysk Innerkrain) er ein tradisjonell region i Slovenia. Han var tidlegare ein del av det historiske habsburgske kronlandet Krain. Det tradisjonelle administrative og økonomiske senteret i regionen er Postojna og andre mindre byar er Logatec, Cerknica, Pivka og Ilirska Bistrica.

Kjelder 

 Denne artikkelen bygger på «Inner Carniola» frå , den 22. april 2009. 
 

Tradisjonelle regionar i Slovenia
Bohinjsjøen

Bohinj (slovensk Bohinjsko jezero) er den største permanente innsjøen i Slovenia. Bohinj ligg i Bohinj kommune nordvest i landet i Triglav nasjonalpark.

Bohinj er 4,2 km lang og 1 km på det breiaste. Bohinjsjøen har opphav som ein bresjø og er demd opp av ei morene.

Den størse elva som renn ut i innsjøen er Sava Bohinjka.

Utsig frå innsjøen er Jezernica som renn saman med Mostnica og dannar Sava Bohinjka (som igjen dannar Sava i lag med Sava Dolinka).

Området er knytt til ei segn om ein skatt på toppen av Triglav og den legendariske bukken Zlatorog, ein kvit gemse med gylne horn. Ein statue av bukken står ved innsjøen.

Bakgrunnsstoff 

 Bahinj webkamera

Kjelder 
 Denne artikkelen bygger på «Lake Bohinj» frå , den 22. april 2009. 
 oppgav desse kjeldene:

Fotnotar 

Innsjøar i Slovenia
Gradiščesjøen

Gradiščesjøen (slovensk Gradiško jezero) er ein innsjø nær Lukovica i Slovenia.

Innsjøar i Slovenia
Žovneksjøen

Žovneksjøen (slovensk Žovneško jezero) er ein innsjø nær Celje i Slovenia.

Innsjøar i Slovenia
Divjesjøen

Divjesjøen (slovensk Divje jezero) er ein innsjø nær Idrija i Slovenia. Innsjøen er òg ei karstkjelde og vatnet strøymer ut frå undergrunnen og gjennom ein bratt tunnel. Grotta er utforska ned til 160 meter djupne. Innsjøen er kjelda til elva Jezernica, ei sideelv til Idrijca som med sine 55 meter er den kortaste elva i Slovenia. I 1967 vart innsjøen erklært eit verna naturmonument og 1972 vart han det første slovenske naturmuseumet.

Kjelder 

 Denne artikkelen bygger på «Wild Lake» frå , den 22. april 2009.

Bakgrunnsstoff 
 Naturmusem 
 Divje jezero

Innsjøar i Slovenia
Rinka

Rinka er ein foss i Logardalen i Solčava kommune i Slovenia. Han er kjelda til elva Savinja. Denne kjelda er erklært eit naturarvområde. Rinkafossen er ein av dei mest kjende fossane i Slovenia og ein populær turistattraksjon. Han er den høgaste av dei tjue fossane i Logarskadalen. Fossen vert vitja året rundt og om vinteren er han ein populær stad for isklatring. Best utsyn mot fossen er frå fjelltoppen Kamniško sedlo.

Bakgrunnsstoff 
 Rinka fossen: http://www.burger.si/Slapovi/Logarska/Rinka/Rinka.htm

Kjelder 
 Denne artikkelen bygger på «Rinka» frå , den 22. april 2009. 
 

Fossar i Slovenia
Vintgar

Vintgar eller Blejski Vintgar er ei 1,6 km lang kløft nær Zgornje Gorje i Slovenia, fire kilometer nordvest for Bled. Ho er grave ut av elva Radovna og har bratte veggar som er 50 til 100 meter høge og eit totalt fall på om lag 250 meter. Elva har danna mange små basseng og stryk, og endar i den vakre 13 meter høge fossen Šum.

Historie 

Kløfta vart oppdaga i 1891 av Jakob Žumer og Benedikt Lergetporer, og vart raskt utstyrt med stiar og bruer som opna for publikum 26. august 1893. Stiane har sidan vorte renovert fleire gongar. Det er òg bygd eit vasskraftverk i kløfta og ei jernbanebru langs linja Jesenice-Most na Soči kryssar ho. Likevel trekk Vintgar til seg mange turstar i dag. 

Som den første kløft tilpassa turistar i området, har ordet «vintgar» gått inn slovensk språk som namn på eit vakkert stykke langs ei elv.

Geologi 
Før den siste istida rann elva Radovna austover. Etter at ho vart demd opp av isen, grov ho seg eit nytt elvefar nordaustover gjennom eit mjukt lag av kalkstein frå trias mellom fjella Poljana (884 m) og Hom (844 m), mot Øvre Savadalen.

Kjelder 
 Denne artikkelen bygger på «Vintgar» frå , den 22. april 2009.

Bakgrunnsstoff 
 Vintgar på Bled kommune si heimeside

Slovensk geografi
Prlekija

Prlekija er ein region nordaust i Slovenia mellom elvane Drava og Mura. Det består av den austlege delen av Slovenske gorice. Den største byen og kommunen i regionen er Ljutomer. Regionen er kjend for den gode vinen og dialekten til innbyggjarane her. Symbolet på regionen er ein klopotec.

Bakgrunnsstoff
 Prlekija-on.net (slovensk)

Regionar i Slovenia
Posavje

Posavje er ein region søraust i Slovenia på grensa til Kroatia. Det ligg tre store byar i regionen, Brežice, Krško og Sevnica.

Området strekkjer seg langs den nedre delen av elva Sava. Området er ein av dei minste regionane i Slovenia og dekkjer berre 885 km² eller 4,4 % av landet. Dei omliggande regionane er Savinja i nord, Den sentrale Savadalen i vest og Dolenjska i sør. 

I 2003 budde det om lag 70 000 innbyggjarar i regionen, eller 3,5 % av folketalet i Slovenia. 

Posavje er ein populær turistdestinasjon med kulturelle, naturlege og historiske rikdomar. Mellom anna er mat- og vinkulturen godt kjend.

Kjelder 
 Denne artikkelen bygger på «Posavje» frå , den 22. april 2009. 
 

Regionar i Slovenia
Dolenjska

Dolenjska (tysk Unterkrain, tyder Nedre Krain) er ein tradisjonell region i Slovenia. Han var ein del av det historiske habsburgske kronlandet Krain. Regionen Bela Krajina (tysk Weißkrain) vert ofte rekna som ein del av Dolenjska. Det tradisjonelle senteret i regionen har vore Novo Mesto og andre byar er Kočevje, Grosuplje, Krško, Trebnje, Črnomelj, Semič og Metlika.

Sjå òg 
 Krain

Kjelder 
 Denne artikkelen bygger på «Lower Carniola» frå , den 22. april 2009. 
 

Tradisjonelle regionar i Slovenia
Bela Krajina

Bela Krajina (tysk Weißkrain eller Weiße Mark, tyder Kvite Krain) er ein tradisjonell region søraust i Slovenia ved grensa til Kroatia. Dei største byane her er Metlika, Črnomelj og Semič og den største elva er Kolpa, som òg dannar grensa mellom Slovenia og Kroatia. Terrenget består hovudsakleg av låge åsar og bjørkeskogar. 

Kvite Krain er òg kjend for dei gode vinane, som Metliška črnina (ein mørk raudvin), Belokranjec (ein kvitvin) og Modra frankinja (Blaufränkisch, ein raudvin).

Kjelder
Denne artikkelen bygger på «White Carniola» frå ,  den 22. april 2009.  
 

Tradisjonelle regionar i Slovenia
Podravina

Podravina (kroatisk) eller Podravje (slovensk) er det slavisk namnet på nedslagsfeltet til Drava i Kroatia og Slovenia.

Historie 

Mellom 1929 og 1941 var Drava Banovina ein provins i Kongedømet Jugoslavia som hadde hovudstad i Ljubljana. Drava Banovina utgjorde det meste av dagens Slovenia.

I dag heiter eitt av fylka i Kroatia Virovitica-Podravina.

Store byar langs elva 

Byar i Slovenia:
 Dravograd
 Maribor
 Ptuj

Byar i Kroatia:
 Varaždin
 Koprivnica
 Đurđevac
 Pitomača
 Virovitica
 Slatina
 Osijek

Bakgrunnsstoff 
 www.drava.info

Kjelder 
 Denne artikkelen bygger på «Podravina» frå , den 22. april 2009. 
 

Kroatisk geografi
Slovensk geografi